| Calonectris edwarsii |
| --- |
|  |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Procellariiformes |
| Familia: | Procellariidae |
| Xénero: | *Calonectris* |
| Especie: | ***C. edwardsii***  |

 |
| Nome binomial |
| *Calonectris edwardsii*(Oustalet, 1883) |

A **pardela de Cabo Verde** (***Calonectris edwardsii***) é unha especie de ave procelariforme da familia Procellariidae que vive no océano Atlántico, nas augas da Macaronesia meridional. Cría unicamente no arquipélago africano de Cabo Verde.

Taxonomía
---------

Foi inicialmente descrita como especie en 1883 por Émile Oustalet. Posteriormente reconsiderouse a súa clasificación e tratouse como unha subespecie da pardela cincenta, ata que en 1995 Cornelis Hazevoet volveu asignarlle a categoría de especie de seu.

Descrición
----------

É unha ave mariña esvelta, coa cabeza e as partes superiores máis escuras que a pardela cincenta e o bico escuro. Comparada coa pardela cincenta é de menor tamaño, máis delgada e de formas máis angulosas.

Distribución
------------

Esta ave só cría nas illas de Cabo Verde. As colonias máis grandes están nas illas e illotes Brava, Branco e Raso, aínda que tamén aniña en colonias menos numerosas noutras illas do arquipélago. Aínda que os seus movementos e distribución en mar aberto non son coñecidos en profundidade, son avistadas con regularidade arredor das illas na estación de cría. Trala época de reprodución espállanse polas augas tropicais e poden ser avistadas na zona de surxencias de augas senegalesas, onde se concentra arredor dun 10% da poboación en outubro. Existen rexistros de avistamentos ata o Atlántico sur, e un na costa oriental de Norteamérica.

Comportamento
-------------

### Reprodución

Tras unha ausencia de tres meses, os adultos chegan ás súas colonisas de cría das illas entre finais de febreiro e marzo, onde aniñan nos ocos dos cantís e entre as rochas costeiras. As femias poñen un só ovo, que incuban entre maio e xullo. Os pitos abandonan o niño desde finais de setembro a outubro. Despois de abandonaren o niño todas as pardelas permanecen no mar ata a seguinte estación de cría.

### Alimentación

Como o resto de pardelas aliméntanse pescando no mar pequenos peixes, luras e outros pequenos animais mariños.

Estado de conservación
----------------------

Estímase que a poboación total en 1993 constaba duns 20 000 adultos (10 000 parellas reprodutoras). Aínda que a especie está teoricamente protexida, os pitos son recolectados polos pescadores, nunhas cifras que se estiman nunhas 5 000 aves capturdas nos seus niños cada ano nos illotes Branco e Raso. A súa poboación está en declive a causa do exceso de recolección de pitos e considérase que a especie está case ameazada.

Notas
-----

1. ↑  BirdLife International (2012). "Calonectris edwardsii". *Lista Vermella de especies ameazadas. Versión 2012.1* (en inglés). Unión Internacional para a Conservación da Natureza.
2. ↑  Pardela de Cabo Verde en Avibase. Consultado o 19 de novembro de 2012
3. ↑  Hazevoet, C.J. (1995). *The birds of the Cape Verde Islands*. Tring, UK: British Ornithologists' Union (Check-list 13).
4. ↑  "Magikbirds: Cape Verde Shearwater". Arquivado dende o orixinal o 03 de outubro de 2018. Consultado o 15 de agosto de 2018.
5. 1 2 3  BirdLife International. (2008). Species factsheet: *Calonectris edwardsii*. Downloaded from  on 10/1/2009.
6. ↑  Registros de la Pardela de Cabo Verde *Calonectris edwardsii* (Oustalet, 1883) en Uruguay (Aves: Procellariidae). Abreu M. Jiménez S. Domingo A. 2010. Boletín de la Sociedad Zoológica del Uruguay 19: 29-35.
7. ↑  Hazevoet, C.J. (1997). Notes on distribution, conservation, and taxonomy of birds from the Cape Verde Islands, including records of six species new to the archipelago. *Bulletin Zoologisch Museum, University of Amsterdam* **15**(13): 89-100.
8. ↑  Curtis,W.F. (1994). Further South Atlantic records. *Sea Swallow* **43**: 19-28.
9. ↑  "BirdLife International: Cape Verde Shearwater: Threats". Arquivado dende o orixinal o 05 de xaneiro de 2009. Consultado o 15 de agosto de 2018.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Pardela de Cabo Verde*** |

### Ligazóns externas